CELEX: 62002TJ0135
Language: sk
Date: 2005-12-14 00:00:00
Title: Rozsudok Súdu prvého stupňa (druhá komora) zo 14. decembra 2005. # Greencore Group plc proti Komisii Európskych spoločenstiev. # Vykonanie rozsudku Súdu prvého stupňa - Zníženie pokuty uloženej žalobkyni - Zadržanie, neskôr odmietnutie Komisiou úhrady úrokov z vrátenej sumy - Žaloba o neplatnosť - Zásada právnej istoty. # Vec T-135/02.

Rozsudok Súdu prvého stupňa (druhá komora) zo 14. decembra 2005, Greencore Group/Komisia
      (Vec T‑135/02)
      „Vykonanie rozsudku Súdu prvého stupňa – Zníženie pokuty uloženej žalobkyni – Zadržanie, neskôr odmietnutie Komisiou úhrady úrokov z vrátenej sumy – Žaloba o neplatnosť – Zásada právnej istoty“
      1.                     Hospodárska súťaž – Pokuty – Vrátenie preplatku bez zaujatia stanoviska k žiadosti o úhradu úrokov z omeškania – Výslovné
            zamietnutie zaplatenia úrokov na základe neskoršej žiadosti o ich zaplatenie – Zamietnutie založené na oneskorenej žiadosti
            vzhľadom na predchádzajúce implicitné zamietnutie a požiadavky právnej istoty – Nezákonnosť vzhľadom na okolnosti prípadu
            (pozri body 56, 57, 63 – 69)
      2.                     Akty inštitúcií – Odôvodnenie – Povinnosť – Rozsah – Rozhodnutia – Náprava nedostatku odôvodnenia počas sporového konania
            – Neprípustnosť (pozri bod 58)
      3.                     Odvolanie – Rozsudok Súdneho dvora – Záväzné účinky pre Súd prvého stupňa – Rozsah (pozri body 61, 62)
      Predmet
      
         Návrh na zrušenie rozhodnutia z 11. februára 2002, ktorým Komisia zamietla vyhovieť žiadosti žalobkyne o uhradenie úrokov
                  z omeškania jej dcérskej spoločnosti Irish Sugar plc z hlavnej sumy vrátenej tejto spoločnosti vykonaním rozsudku Súdu prvého
                  stupňa
               
            Výrok
      
         
                   
               
               
                  
               
               
                  Rozhodnutie z 11. februára 2002, ktorým Komisia odmietla vyhovieť žiadosti žalobkyne o uhradenie úrokov z omeškania jej dcérskej
                     spoločnosti Irish Sugar plc z hlavnej sumy vrátenej tejto spoločnosti vykonaním rozsudku Súdu prvého stupňa, sa zrušuje.
                  
               
            
         
                   
               
               
                  
               
               
                  Komisia je povinná nahradiť trovy konania, a to vrátane trov odvolacieho konania pred Súdnym dvorom.